19 
nisi aquarum irriguis exstinguitur; Cyrus denique amnis cum socio Araxe 
compluribus et multum distantibus alveis meridiei propius decurrit ma- 
rique miscetur. 
In orientali ora minus nobiles defluunt amnes Amardus et Maxeras , 
a Cl. Ptolemaeo dicti, cum hodiernis Rudassaro et Asclier Etrek for- 
sitan conferendi. 
Insulae caspio mari multae , aliae ignobiles ostiis Volgae et Terekio 
oppositae, aliae in scythico seu mangisclilackiensi sinu sitae, Kulalensium 
exemplo , propterque Phocarum capturam a Rossis et Turcomanis fre- 
quentatae, aliae eaeque maxime celebres atque nobiles in sinu balchanico 
et ante ipsum sitae , Tschelekaenensis imprimis , a Plinio , ni fallor , 
Tazata insula dicta , magno naphthae ibidem scaturientis penu excellens ; 
aliae denique in sinu Astrabadensi sitae, aut scopulorum submarinorum 
instar, ante Kisilagatschensem obviae, calcareae omnino, ignisque vi sub- 
latae, navigantibus facile perniciosae. Pleraeque insularum insignis sunt 
magnitudinis , gente incoluntur nulla planeque desertae jacent. 
Orarum quoqne natura perquam varia est ; sylvosa enim persica ab 
extrema occidentali versus austrum sita perquam differt, in qua postrema, 
desertum illud moganicum aridissimum efficiente, pristino aevo serpentium 
multitudo , nisi hieme , transitum , ut ferebatur , haud sinebat, adeo, ut 
ipsum Cn. Pompejum a caspio mari coercuerit; hodie vero minus nume- 
rosi minimeque pertimescendi serpentes nulla ibidem cient viatoribus pe- 
ricula nec alia incommoda. 
Jam antiquitus omnis haec ora ex oriente in austrum vergens, Hyrcaniae 
pristinae pars, opulenta dicta est et ampla ; vitis metretam vini ferebat, 
jam Strabone auctore (*) , ficus medimnos sexaginta , frumentum e semine , 
(*) L. c. 
